#### FARSKÝ LIST

**19. júl 2021 – 25. júl 2021, číslo 416**

*Gréckokatolícka cirkev, farnosť Čičava, Čičava 38, 09301*

Tel.: 0911/711488, o.martinlaban@gmail.com

***Keď sa Nebo rozlieva…***

***====================***

*Bolo to na pohrebe. Náhle ma zaplavil pocit božského pokoja a radosti. Všetko plynulo v ňom, dom smútku, ako mu ľudia vravia, bol akoby plný svetla a dýchal domovom. Akoby sme boli na oslave, rodinnom posedení, možno by sa to dalo prirovnať k rodine, ktorá sa zišla osláviť promóciu svojho člena. Svet nad nami nemal žiadnu moc, boli sme z neho vynesení a od neho oddelení, miesto, na ktorom sme boli, už patrilo do iného sveta, teplejšieho, farebnejšieho, dýchajúceho láskou a pokojom a tichou a preto o to hlbšou a prenikavejšou radosťou. V tomto svetle, dychu Ducha, sám život, sám čas proste prúdil ako hlboká pokojná rieka zo samého Raja...*

*Takto to je, keď sa človeka zmocní Kristus. Kde svet vidí tmu, my sa tešíme zo svetla, čoho sa svet bojí, po tom my túžime, nad čím svet smúti, nás napĺňa radosťou. A naopak, svetlo sveta nám pripadá ako šero a jeho sláva ako zdrap. Konečne vidíme, konečne chápeme. A keď nám Pán takto otvorí oči, už viac netúžime po svete, lebo nás sám Boh "vytrhol z moci tmy a preniesol do kráľovstva svojho milovaného Syna" (Kol 1, 13). A kým toto trvá, niet v nás smútku po svete ani boja a rozpoltenosti srdca a vôle. Kto by nariekal, keď sa pred ním odhalila krása Kráľovstva?*

*Prenesení do Kráľovstva "s odhalenou tvárou hľadíme ako v zrkadle na Pánovu slávu a Pánov Duch nás premieňa na taký istý, čoraz slávnejší obraz" (2Kor 3, 18) a sme pripravení stať sa naplno a skutočne Cirkvou, jedným Telom, pretože na ničom svetskom už nezáleží, už nás netrápi mienka iných, pýcha je zrazu smiešna a absurdná a jediná veľkosť, na ktorej záleží, je veľkosť malosti zachráneného hriešnika, s ktorou sa navzájom delíme, plní radosti zo záchrany i krásy Záchrancu. Niet dôvod čokoľvek skrývať, zakrývať, čokoľvek hrať, čohokoľvek sa báť. Nič nebráni, aby sa naplnila naša túžba a my sa stali navzájom si jedným telom, v Kristovi Kristom, Telom. A tak "do pokoja vchádzame my, čo sme uverili" (Hebr 4, 3) a veru je to výstižné označenie: pokoj! V ňom túžime zotrvať a spočinúť, lebo sme hľadali - a našli.*

*Áno, sme doma, v Nebi a smrť pre nás viac nič neznamená, lebo "kto zomrel prv, než zomrie, nezomrie, keď zomrie" (porov. kláštor Simonpetra, Athos), lebo už sa narodil, už žije v Nebi. Je to ten Boží Pokoj, ktorý na nás sála z Eucharistie a ktorý vidíme v tvári Krista Eucharistického, Tvár Boha, Ktorý Je. Kiež by všetci ľudia na svete spoznali a zažili tento pokoj, nebolo by viac na svete vojen ani žiadneho zla. On robí Nebo nebom. On sa rozlieva v Cirkvi a robí ju všade tam, kde v nej "bratia žijú pospolu" (Ž 133, 1), Nebom na zemi - tak ako Nebo je Cirkvou v Sláve večnosti.*

***Presmerovávanie a päť znakov života***

***============================***

*• Pôst od jedla.*

*• Čistota a zdržanlivosť v sexe a tele.*

*• Chudoba v majetku.*

*• Mlčanie v spoločnosti - keď hovoríme k veci, vtedy, keď to slúži "na potrebné budovanie, aby prinášalo milosť tým, čo počúvajú" (Ef 4, 29), ale už nie na prázdnu sebaprezentáciu, ako to zvyčajne pri rozhovoroch býva.*

*• Poslušnosť v Cirkvi ako zriekanie sa presadzovania seba podľa slov Písma "podriaďujte sa jedni druhým v bázni pred Kristom" (Ef 5, 21).*

*Všetky tieto veci majú jeden spoločný znak. Sú prejavom toho, že sme sa rozhodli odísť zo sveta, ktorý žije telom, ktorý žije majetkom, ktorý žije dôležitosťou. Vedome toto všetko zanechávame. Ale nielen to!*

*Aj mimo kresťanstva či náboženstva ľudia poznajú tento koncept. Napríklad: "Kniha od Napoleona Hilla Mysli a zbohatni patrí medzi absolútny základ všetkých teórií, publikácií a kníh na tému úspechu. V 13 krokoch ponúka návod, ako byť úspešný a získať toľko peňazí koľko potrebujete. Desiaty krok má zaujal obzvlášť. Hovorí o sexuálnej transmutácií. Čo vlastne táto transmutácia znamená? Inými slovami: „Premenu, alebo prevod jedného prvku alebo formy energie v inú“, čiže prepnutie mysle od myšlienok fyzického rázu k myšlienkam nejakej inej povahy. Pohlavný pud má istý vplyv na stav mysle a je najmocnejšou ľudskou túžbou. Je taký silný, že ľudia kvôli nemu často riskujú život a svoju dobrú povesť. Nejde ho potlačiť, ani úplne zničiť, a preto ho je lepšie transformovať na tvorivé úsilie, aby si nenašiel menej dôstojné vyústenie. Nechápte pána Hilla zle. Nemáte sa vzdať toho, čo máme všetci najradšej, ale ak nemáte možnosť tento pud správne využiť, je lepšie ho pretransformovať." (pravymuz.sk)*

*Ako kresťania sme spoznali, že tento svet sa má k Nebi ako detské pieskovisko ku svetu skutočnému. Pochopili sme, že všetky naše túžby nachádzajú svoje dokonalé naplnenie v Bohu podobne, ako túžba malého dieťaťa hrať sa s autíčkami dosahuje svoje naplnenie vo svete dospelých a v skutočnom aute.*

*Cesta preto nie je mať viac a viac autíčok, ale paradoxne autíčka zanechať, presmerovať svoju pozornosť z pieskoviska na svet dospelých, dokonca pieskovisko zanechať a ísť do školy a do biznisu, aby na konci mohlo byť skutočné auto, lepšie ako všetky autíčka sveta! Aj my sme spoznali, že hromadiť veci a zážitky tohto sveta nemá zmysel. Miesto toho sme upreli pozornosť ku skutočnému svetu, Božiemu, ktorý sa nám odhalil v Kristovi a ukázal a dal ochutnať v Duchu Svätom. Paradoxne tak tiež opúšťame svet, aby sme túžby, ktorými sme vo svete naplnení, našli naplnené a zavŕšené v Bohu, v Nebi, v Kráľovstve.*

*No a presne o tom pôst, čistota, chudoba, mlčanie a poslušnosť sú. O tom, že energiu, ktorá nás poháňa za týmito vecami - žiadostivosť tela (nielen sexuálnu ale aj po jedle a pití), žiadostivosť po majetku, žiadostivosť po dôležitosti, čiže uznaní, rešpekte, sláve a moci, vedome presmerovávame smerom nahor, k Bohu, k Nebu. Načo plytvať touto vášňou a mocou silou na veci, o ktorých už vieme, že v konečnom dôsledku nefungujú a že tadiaľ cesta nevedie? Ako keď malé dieťa vyrastie z pieskoviska a porozumie, že tam nie je žiadna budúcnosť a jeho túžby sa zábavou na piesku nenaplnia, aj my z presne tohto dôvodu opúšťame svet. Svoju energiu i vášeň, túžbu po naplnení svojich túžob, nasmerovávame tam, kde naplnené sú a budú, všetky žiadostivosti koncentrujeme a usmerňujeme do jedinej, ktorá zmysel má - do žiadostivosti po Bohu Živom, po Živote s Ním, v Ňom...!*

*Preto je týchto päť vecí znakom toho, "že sme prešli zo smrti do života, lebo milujeme bratov" (1Jn 3, 14) - pretože presne tam, k láske k Bohu a skrze Boha k bratom svoju vášeň smerujeme a presmerovávame a takto ju transformujeme, aby sme sa aj ňou nesení konečne pozdvihli nahor, celým bytím, dušou i telom, celý človek. Odpútavame sa od sveta, ktorý nás zbytočne obmedzuje a zotročuje a miesto toho všetku vášeň upierame týmto smerom a už teraz si užívame prvotiny budúceho. Nebolo by to ale možné, ak by sme boli svetom stále spútaní a ak by sme svoju energiu a vášeň plytvali na hromadenie svetských vecí. Dieťa na pieskovisku, bez ohľadu na vášeň, nestane sa na ňom dospelé ani v ňom nenájde nič skutočné!*

*Presmerovať túžbu po jedle do modlitby. Túžbu po sexe do práce a služby. Túžbu po hovorení do počúvania a učenia sa. Túžbu po majetku do prúdenia samým bytím v radosti a žasnutí nad skutočnosťou v nás i naokolo. Túžbu po presadení seba do súcitu, počúvania, empatie,... lásky. Je to tak nové. Tak živé. Tak oslobodzujúce. Ostať vo svete, urobil by z nás zadubených, machom obrastených čudákov!*

*"Či nie je to takto: Ak robíš dobre, môžeš sa vystrieť, ale ak dobre nerobíš, číha hriech pri dverách a sleduje ťa jeho žiadostivosť, a predsa ty ju máš ovládať?" (Gn 4, 7)*

*"Nemilujte svet, ani to, čo je vo svete. Ak niekto miluje svet, nie je v ňom Otcova láska. Veď nič z toho, čo je vo svete, ani žiadostivosť tela, ani žiadostivosť očí, ani honosenie sa bohatstvom, nie je z Otca, ale zo sveta. A svet sa pominie, aj jeho žiadostivosť. Kto však plní Božiu vôľu, ostáva naveky." (1Jn 2, 15-17)*

***Telo je brána, telo je kľúč***

***==================***

*Spisovateľ Orson Scott Card v jednej svojej knihe opisuje Petra Wiggina, v podstate psychopata, naozaj zlého a krutého človeka. Neskôr Peter o svojom živote rozpráva svojmu bratovi Enderovi, ktorý si o tom zapísal:*

*"Říká mi, že v dětství, když jsem odjel do Bitevní školy, došel (Petr) k závěru, že může ve své práci uspět jedině tak, že oklame lidi, aby si mysleli, že je stejně roztomilý jako já. (Myslel jsem, že si dělá legraci, ale nedělal; nevěřím, že jsem měl v Bitevní škole reputaci jako „roztomilý“, ale Petr pracoval s tím, jak si mě pamatovali doma.) Proto se následně zadíval na všechny své možnosti a řekl: Co by udělal dobrý člověk? A pak to udělal. Ale teď se o lidské přirozenosti dozvěděl něco velice důležitého. Když člověk celý život předstírá, že je dobrý, nedá se od dobrého člověka odlišit. Zaryté pokrytectvíse nakonec stane pravdou. Petr ze sebe udělaldobrého člověka, přestože se na tu cestu vydal z důvodů, které měly k čistýmdaleko. To mi dává velkou naději." (Ender vo Vyhnanstve)*

*Takto to funguje. Cez telo. Cez viditeľnú realitu. Cez konkrétne skutky. Ako inak sa dá naučiť milovať ľudí, než že sa s nimi budeme stretávať? Ako inak sa učiť súcitu a porozumeniu, než že ich budeme celým srdcom počúvať? Ako inak sa naučiť milosrdenstvu, než tak, že im budeme opravdivo slúžiť? Ako inak sa dá naučiť jednote, než že budeme spoločne žiť a pracovať? Ako inak sa dá naučiť byť bohom, než tak, že budeme v Cirkvi i vo svete konať ako Boh, konať skutky Boha, učiť sa správať ako On, reagovať ako On, vidieť veci ako On, ku všetkému pristupovať ako On?*

*A tak jedine cez skutky môže človek prijať spásu, v ktorú predtým uveril. Preto je viera skutkom a bez skutkov je mŕtva. Preto Božie Kráľovstvo, Nebo, existuje na zemi v telesnej podobe Cirkvi a v nej telesne je prítomný Kristus, Boh a telesne udeľuje nebeský duchovný Život cez znaky Chleba a Vína Eucharistie v konkrétnom zhromaždení na konkrétnej liturgii.*

*Aká je teda naša cesta? Konať to, čomu sme uverili - sprvu takmer isto neumelo, nemotorne, možno bez chuti, sprvu vari aj s odporom a premáhaním sa, keď nám toto všetko bude pripadať neprirodzené a obťažné. Ale vytrváme. Nepoľavíme. Nevzdáme to. Vieme totiž, že iná cesta neexistuje. A tak pokračujeme. Až kým si to nezamilujeme. Až kým si na to nenavykneme. Až kým sa takými naozaj nestaneme. Ako Peter Wiggin z príbehu. Ako skutočná sv. Terezka z Lisieux, ktorá keď vstupovala do kláštora, presne takto to videla: "Zjistila jsem, že řeholní život je takový, jak jsem si ho představovala. Žádná oběť mě nezaskočila ... Mám na mysli nedostatek úsudku, výchovy, přecitlivělost jistých povah. To vše znepříjemňuje život. Dobře vím, že tyto mravní slabosti jsou chronické... Z toho vyvozuji tento závěr: v rekreaci, v povoleném čase, musím vyhledávat společnost sester, které mi jsou méně příjemné, a být pro tyto zraněné duše milosrdným Samaritánem. Jedno slovo, milý úsměv často dovede rozveselit smutnou duši" a svojej sestre Céline, ktorá zvažuje, či tiež vstúpiť do kláštora, píše: "Ničeho se neboj, zde najdeš víc než kde jinde kříž a mučednictví!" Vedela, že zmyslom života je tréning pre Nebo – i to, že sa nedá konať inak, ako v tele a cez telo: "Terezie žije nepozorována světem za zdmi kláštera. Už dlouhou dobu má v oblibě drobné a skryté úkony lásky" (Conred de Meester).*

Liturgický program

|  |  |  |  |
| --- | --- | --- | --- |
| **Po****19.7.** | Prepodobná matka Makrína, sestra Bazila Veľkého; prepodobný otec Dios | *18.30 Komárany (z Eliáša)* | *\*ZBP Timotej 5r. (r.Ragančikova)* |
| **Ut****20.7.** | **Svätý a slávny prorok Eliáš** | *17.00 Merník* |  |
| *18.30 Čičava* | \*ZBP Igor (r.Ragančikova) |
| **St****21.7.** | Prepodobní otcovia Simeon, blázon pre Krista a Ján jeho spoluaskéta; svätý prorok Ezechiel | *18.30 Čičava*  | +Jozef, Júlia, Ján (r.Antušova) |
| **Št** **22.7** | Svätá myronosička a apoštolom rovná Mária Magdaléna; návrat pozostatkov svätého hieromučeníka Fókasa | *18.00 Komárany**\*ZBP Eduard (50r)* | ***Duchovná obnova:*** *kazateľ o. Miroslav Dargaj, kaplán v Stropkove* |
| **Pi****23.7.**  | Svätí mučeníci Trofim, Teofil a spoločníci | *18.00 Komárany* *\*Viktória – poďakovanie za úspešné ukončenie štúdia medicíny* | ***Duchovná obnova:*** *kazateľ o. Michal Pavliško* |
| **So****24.7.** | Svätí mučeníci Boris a Gleb | *16.30 Čičava* | *Za nedeľu \*za farnosť* |
| *18.00 Merník* | *o.Miroslav* |
| *18.00 Komárany* | ***Duchovná obnova:*** *kazateľ o. Marcel Pisio, farár farnosti Remeniny* |
| **Ne****25.7.** | **Deviata nedeľa po Päťdesiatnici** **Zosnutie sv. Anny, matky presvätej Bohorodičky****Odpustová slávnosť filiálneho chrámu sv. Anny v Komáranoch** s posvätením nového bohostánku a naprestolného svietnikaSlávnostný slúžiteľ a kazateľ **o. Jaroslav Pasok**, súdny vikár Prešovskej archieparchie |
| 9.30 moleben k svätému Jozefovi | 10.30 posvätenie nového bohostánku a svietnika a slávnostná odpustová svätá liturgia s myrovaním a obchodom okolo chrámu\*ZBP Anna Guľakova (70r) |

**Sviatosť manželstva chcú prijať:** Peter Jarka, gréckokatolík z Čičavy a Vanesa Bartková, gréckokatolíčka z Čičavy. Ohlasujú sa po prvý krát.